《高阳台·庚寅重阳夜淮关对月》
清代·黄之隽

就水分凉，将烟做暝，河边灯火阑珊。一叶西风，何时吹上长安。

窥船小月梳儿样，照行人、已怕霜寒。对清光，眉也应攒，鬓也应斑。

人家多少垂杨岸，想窗深画烛，枕卸云鬟。此际离愁，倚舷独坐更阑。

红茱黄菊家千里，向秋乡、寄梦都难。算行程、不是淮关，只当旸关。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。